open-index/open-wikipedia-markdown huggingface dataset:
פורט אוונטורה וורלד

**פורט אוונטורה וורלד** (PortAventura World) הוא אתר נופש בקטלוניה שבספרד, אחד מאתרי הנופש המתוירים ביותר באירופה המושך אליו מיליוני מבקרים מדי שנה.

## מבנה אתר הנופש
האתר מורכב משני פארקי שעשועים:

* **פארק פורט אוונטורה** - פארק שעשועים שנפתח ב-1995 והוא פארק השעשועים הפופולרי ביותר בספרד והפארק השישי ברשימת פארקי השעשועים הפופולריים ביותר באירופה. הפארק מושך אליו מדי שנה כ-3.5 מיליון מבקרים. הפארק מכיל מגוון רחב של רכבות הרים, מופעים, ומיועד למבקרים בכל הגילאים.
* **פרארי לנד** - פארק שעשועים שנפתח במקור בשנת 2017 ומוקדש למותג הרכב האיטלקי האייקוני פרארי.

מלונות רשמיים של הפארק:

* מלון מניסיון דה לוסי – מלון מפואר בסגנון ויקטוריאני אלגנטי ומספק למבקרים בו שירותים יוקרתיים שונים (חמישה כוכבים)
* מלון פורט אוונטורה - מלון המעוצב בסגנון של כפר ים תיכוני הממוקם בלב אתר הנופש. (ארבעה כוכבים)
* מלון גולד ריבר - מלון המעוצב בסגנון המערב הפרוע. (ארבעה כוכבים)
* מלון אל פאסו - מלון בסגנון מקסיקני אשר מיועד יותר למשפחות עם ילדים. (ארבעה כוכבים)
* מלון קאריבה - מלון בסגנון פולינזי אשר מוקף בגנים טרופיים ובריכות שחייה גדולות. (ארבעה כוכבים)

המלון כולל גם את פארק המים "פורט אוונטורה קאריבה", מרכז כנסים וחניון לילה למעונועים.

## פארק פורט אוונטורה
פארק השעשועים "פארק פורט אוונטורה" הוא אחד מפארקי השעשועים הגדולים והפופולריים ביותר באירופה. הפארק מחולק למספר אזורים:

* מדיטרניה - אזור בסגנון כפר ים תיכוני שליו. האטרקציה המרכזית באזור זה היא רכבת ההרים "Furius Baco".
* פולינזיה - אזור בסגנון איי פולינזיה אשר בדרום האוקיינוס השקט. האטרקציות המרכזיות באזור זה הם המתקן "Tutuki Splash" וכמו גם מופעי תרבות המוקדשים למסורות פולינזיות שונות.
* סין - אזור בסגנון של סין העתיקה. האטרקציה המרכזית באזור זה היא רכבת ההרים "Dragon Khan".
* מקסיקו - אזור בסגנון של מקסיקו. אטרקציות מרכזיות כוללות את המתקן "Hurakan Condor" ורכבת ההרים אל דיאבלו.
* המערב הרחוק - אזור בסגנון המערב הפרוע. אטרקציה מרכזית באזור זה היא רכבת ההרים "Stampida" אשר עשויה מעץ.
* רחוב סומסום - אזור המיועד למשפחות עם ילדים קטנים המבקרות בפארק. האזור מכיל מתקנים המיועדים לילדים קטנים, מגרשי משחקים, ודמויות פופולריות מרחוב סומסום.

בפארק נערכים באופן תדיר גם מופעי אקרובטיקה, הופעות מוזיקליות ומצעדים.

## פרארי לנד
פארק השעשועים "פרארי לנד" נפתח בשנת 2017 והוא מוקדש למותג הרכב האיטלקי האייקוני פרארי. אטרקציה מרכזית בפארק השעשועים היא רכבת ההרים "Red Force", רכבת ההרים הגבוהה והמהירה ביותר באירופה המאיצה מ-0 ל-180 קמ"ש תוך חמש שניות בלבד.

## פורט אוונטורה קאריבה
פארק המים פורט "אוונטורה קאריבה" נפתח בשנת 2017 ומשתרע על פני 50,000 מ"ר. הפארק כולל מגוון מגלשות מים, ובריכות גלים ומיועד למבקרים בכל הגילאים.

## קישורים חיצוניים

* 

קטגוריה:פארקי שעשועים באירופה
קטגוריה:ספרד: תיירות
קטגוריה:קטלוניה: מבנים
היחידה המיוחדת הראשונה (ארגנטינה)

**גדוד היחידה המיוחדת הראשונה** (בספרדית: **1er Batallón de Combate-Grupo Especial Uno**, בקיצור: **GE-1**) היא יחידת תקיפה טקטית של המשטרה הפדרלית בארגנטינה המורכבת מחיילי צבא היבשה.

היחידה הוקמה כיחידה מבצעית מיוחדת בשנת 1978, כאשר ארגנטינה אירחה את גביע העולם בכדורגל. עשר שנים מאוחר יותר, ב-1988, שינתה היחידה את שמה ל"קבוצת המבצעים המשטרתית" והפכה באופן רשמי ליחידה העיקרית למלחמה בטרור של המשטרה הפדרלית. בשנת 1994 הוקמה יחידת GEOF וגודלה של GE-1 הופחת באופן דרמטי. עם הפיכת משטרת בואנוס איירס למשטרת המטרופולין בשנת 2002, היחידה הוקמה מחדש והפכה במהירות לכוח עילית טקטי, עם יותר מ-400 מבצעים מוצלחים.

כל לוחמי GE-1 מחויבים לעבור בדיקה קפדנית, הכשרה מקיפה לפני הצטרפותם ליחידה. היחידה נקראת בעת הצורך, באופן סלקטיבי בסגנון הדומה במידה רבה ליחידת ה-SWAT האמריקאית.

היחידה משתמשת בכלי נשק מיוחדים וציוד כגון: גלוק 17, אקדח 9 מ"מ, רובי תקיפה הקלר וקוך HK33, מכונת ירייה הקלר וקוך MP5, ורובה צלפים M24 SWS.

## ראו גם
* הקבוצה המיוחדת למבצעים פדרליים
* המשטרה הפדרלית

קטגוריה:קצרמר טרור
קטגוריה:ארגנטינה: צבא וביטחון
קטגוריה:יחידות משטרתיות ללחימה בטרור
לרנו!

**לרנו!** (**!lernu**) הוא שירות מקוון המיועד ללימוד שפת האספרנטו. האתר הוקם ב-21 בדצמבר 2002 על ידי E@I , ארגון נוער בינלאומי אשר החל בתור קבוצת עבודה באגודת הנוער האספרנטי העולמי ומנוהל על ידם.
משמעות המילה "לרנו" באספרנטו היא "למד" במודוס הציווי.

נכון לשנת 2013 דיווח האתר כי הוא זוכה ל-150–300 אלף כניסות מדי חודש, וכיום יש בו למעלה מ-300 אלף משתמשים רשומים.

הקורס הראשי באתר מבוסס על סיפור מסוגת המדע הבדיוני בשפת האספרנטו המתאר מכונת זמן, ויחד עם התרגילים המצורפים לכל שיעור, לומד התלמיד במהלך הקורס את יסודות השפה. יחד עם לימוד השפה, הקורס חושף את התלמיד לפעילות האספרנטיסטית בעולם. זהו אחד הקורסים הפופולריים באינטרנט ללימוד שפת האספרנטו וייחודו בכך שהוא מציע את הקורס ב-36 שפות שונות, בהן: קטלונית, מנדרינית, דנית, אנגלית, פינית, צרפתית, גיאורגית, גרמנית, עברית, הונגרית, איטלקית, קירונדי, סווהילית, נורווגית, פרסית, פורטוגזית, רומנית, סרבית, סלובקית, סלובנית, שוודית, אוקראינית. (זאת, בניגוד לקורס של אפליקציית לימוד השפה דואלינגו לדוגמה, שמציעה קורסים באספרנטו רק מאנגלית, ספרדית, פורטוגזית, צרפתית וסינית).

הקורסים בשפות השונות מתורגמים על ידי מתנדבים מהגרסה האספרנטית, ולפיכך רמת התרגום שלהן משתנה בין קורס לקורס.

מלבד הקורסים, האתר כולל מגוון שירותים וכלים נוספים ללימוד אספרנטו, כגון משחקים, מילונים, סיפורים מוקלטים וסרטונים. הוא גם מספק שירותים תקשורתיים כגון צ'אט, פורום דיונים וחדשות בנוגע לאירועי אספרנטו.
דוברי השפה וארגוני אספרנטו יכולים לפרסם תוכן שקשור לפעילויות ולשירותים שלהם באתר.

## קישורים חיצוניים
* 

## הערות שוליים

קטגוריה:אספרנטו
קטגוריה:אתרי אינטרנט שהושקו ב-2002
וסילי לאזארב

**וסילי גריגורייביץ' לאזארב** (ברוסית: **Василий Григорьевич Лазарев**; ) היה קוסמונאוט סובייטי שטס לחלל במסגרת תוכנית סויוז.

## קורות חיים
וסילי לאזארב נולד בכפר במחוז אלטאי למשפחת איכרים. בשנת 1951, לאחר סיום בית הספר, גויס לצבא. הוא הופנה ללימודי רפואה והוסמך לרופא צבאי. בשנת 1954 לאזארב עבר קורס טיס והמשיך את שרותו בחיל האוויר הסובייטי.

בשנת 1964 וסילי לאזארב הועבר ליחידת הקוסמונאוטים. הוא היה חבר בצוות משנה של חללית ווסחוד 2. במהלך שנות ה-70 של המאה ה-20 הוא היה חבר בצוות משנה של מספר משימות חלל שלא בוצעו.

בשנת 1973 וסילי לאזארב שוגר לחלל בחללית סויוז 12 ולצד אולג מקארוב.

בשנת 1975 צמד לאזארב/מקארוב השתתפו בטיסת "סויוז 18-1". עקב תקלה טכנית במשגר הם חולצו מהחללית תוך שימוש במערכת חרום. במהלך זה הקוסמונאוטים עברו עומסי יתר כבדים. בריאותו של לאזארב נפגעה. למרות זה, הוא היה חבר במספר צוותי משנה של חלליות סובייטיות, אך לא טס לחלל בפעם השלישית.

בנובמבר 1985 הוא שוחרר מחיל האוויר הסובייטי מסיבות בריאותיות.

הוא עבד בעבודות שונות ונפטר בשנת 1990 מהרעלה.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:טייסי חיל האוויר הסובייטי
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1928
קטגוריה:סובייטים שנפטרו ב-1990
יחסי מונגוליה – סן מרינו

**יחסי מונגוליה–סן מרינו** הם היחסים הדיפלומטיים הרשמיים שבין **[[מונגוליה|מדינת מונגוליה]]** לבין **[[סן מרינו|הרפובליקה המרוממת של סן מרינו]]**.

## הסכמים דיפלומטיים
בין מדינת מונגוליה לבין הרפובליקה המרוממת של סן מרינו נחתם הסכם דיפלומטי אחד בלבד:
* הסכם דיפלומטי רשמי על כינון יחסים דיפלומטיים רשמיים בין הרפובליקה המרוממת של סן מרינו לבין מדינת מונגוליה - 30 בנובמבר 2006.

## נציגויות דיפלומטיות
* סן מרינו מיוצגת במונגוליה בדרג השגרירות באמצעות שגרירות שהיא מחזיקה באולן בטור, בירת המדינה.
* מונגוליה אינה מיוצגת בסן מרינו בשום דרג, לא בדרג השגרירות ולא בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
אלנקה ארמנץ

**אלנקה ארמנץ** (בסלובנית: **Alenka Ermenc**; נולדה ב-5 בספטמבר 1963) היא גנרלית סלובנית, אשר כיהנה כראש המטה הכללי של צבא סלובניה. ארמנץ היא האישה הראשונה בתפקיד הרמטכ"ל בסלובניה והאישה היחידה שהחזיקה בתפקיד זה בין כל מדינות נאט"ו. קודם לכן שירתה כקצינה בכוחות המזוינים של סלובניה בדרגת מייג'ור גנרל.

## קריירה צבאית
ארמנץ החלה את שירותה הצבאי בשנת 1991, השנה בה סלובניה הכריזה על עצמאותה לאחר התפרקות יוגוסלביה. היא שירתה כחלק מכוחות שמירת השלום בקוסובו. בינואר 2006 מונתה לפקד על גדוד המודיעין והחיילים של הכוחות המזוינים של צבא סלובניה, ובכך הפכה למפקדת הראשונה בגדוד. במאי 2009 הועלתה לדרגת מייג'ור גנרל, ומונתה למפקדת הגדוד שבמסגרתו השתתפה ב"כוח קוסובו".

בפברואר 2018 מונתה לסגנית ראש המטה הכללי אלן גדר, לאחר שקודמו בתפקיד הודח.

ב-23 בנובמבר 2018 היא הועלתה על ידי נשיא סלובניה בורוט פאחור לדרגת גנרל כדי לקדמה לתפקיד ראש המטה הכללי. ב-28 בנובמבר מונתה באופן רשמי לרמטכ"ל.

במרץ 2020 היא הודחה על ידי ממשלתו החדשה של יאנז יאנשה והוחלפה על ידי רוברט גלאוואש.

## קישורים חיצוניים

## הערות שוליים

קטגוריה:גנרלים סלובנים
קטגוריה:מפקדי צבאות סדירים בעת החדשה: אישים
קטגוריה:גנרליות
קטגוריה:נשים סלובניות
קטגוריה:ילידות 1963
פיוטר קלימוק

**פיוטר איליאץ' קלימוק** (ברוסית: **Пётр Ильич Климук**; ) הוא קוסמונאוט סובייטי ממוצא בלארוסי שטס לחלל כחבר משלחת לתחנת החלל סאליוט 6.

## קורות חיים
פיוטר קלימוק נולד כפר במחוז ברסט (אז בברית המועצות, כיום בבלארוס) למשפחת איכרים. לאחר סיום בית הספר, פיוטר קלימוק החל ללמוד טיס ולאחר סיום נקלט בחיל האוויר הסובייטי.

בשנת 1965 פיוטר קלימוק הועבר ליחידת הקוסמונאוטים. לאחר סיום הקורס הכנות הוא הוצב כחבר צוות של סויוז 13 וביצע את הטיסה הראשונה בשנת 1973.

בשנת 1975 הוא טס בפעם השנייה בחללית סויוז 18. החללית התחברה לתחנת חלל סאליוט 4 לביצוע ניסויים לפי תוכנית.

בשנת 1978 קלימוק בפעם השלישית בחללית סויוז 30. החללית התחברה לתחנת חלל סאליוט 6 לביצוע ניסויים לפי תוכנית.

בשנת 1978 הוענק לו פרס ברית המועצות על מחקרים בתחום השפעת החלל על בריאות האדם.

בסוף שנות ה-70 של המאה ה-20 הוא כיהן בכמה תפקידי ניהול ביחידת הקוסמונאוטים ובשנים 1991–2003 היה מנהל מרכז ההכנות לקוסמונאטים. בשנת 2004 פיוטר קלימוק השתחרר מהשרות בחיל האוויר הרוסי בדרגת גנרל פולקובניק.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס
* ביוגרפיה מפורטת 
* 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:בלארוסים
קטגוריה:קצינים בלגיון הכבוד
קטגוריה:גנרלים בחיל האוויר הסובייטי
קטגוריה:מעוטרי עיטור ההצטיינות למען המולדת
קטגוריה:אישים שהונצחו על בולי ברית המועצות
קטגוריה:מעוטרי צלב גרונוולד
קטגוריה:סובייטים שנולדו ב-1942
ננסי אוקו ברייט

**ננסי אוקו ברייט** (באנגלית: **Nancee Oku Bright**) היא יוצרת סרטים דוקומנטריים, במאית, מפיקה, מחברת ספרים ודיפלומטית ליברית, המבוססת בעיר ניו יורק. היא גם המפקדת של החטיבה ההומניטרית של כוחות שמירת השלום של האומות המאוחדות ברפובליקה הדמוקרטית של קונגו.

## ביוגרפיה
ברייט השלימה תואר שני ודוקטורט באנתרופולוגיה חברתית באוניברסיטת אוקספורד. עבודת הדוקטורט שלה, על הפליטים האריתראים במחנה הפליטים אום גרגור בסודאן, יצא לאור כספר בשנת 1998. 

ברייט עבדה כעיתונאית, וכתבה עבור ה-BBC, מספר עיתונים בריטיים, "ווג", *Newsday* ו- *Miami Herald*. היא יצרה מספר סרטי תעודה אתנוגרפיים קצרים על הפליטים בסודאן ועל החיים בליבריה. הסרט התיעודי שלה עבור ערוץ הטלוויזיה הציבורית PBS, *Liberia: America's stepchild* (2002) חקר את הגורמים למלחמת האזרחים הליברית הראשונה, שנערכה בין 1989 ל-1997.

## עבודות נבחרות
### ספרים

* *Mothers of Steel: The Women of Um Gargur, an Eritrean Refugee Settlement in the Sudan*, Red Sea Press, 1998
* *La Monuc a aussi un agenda humanitaire : mission des Nations Unies au Congo*, Coéd. GRIP-Éd. Complexe, 2002

### סרטים

* *Liberia: America's Stepchild*, 2002

## קישורים חיצוניים

## הערות שוליים

קטגוריה:במאיות ליבריות
קטגוריה:במאי סרטים תיעודיים
תבונת הכוכבים (סרט)

**תבונת הכוכבים** (ברוסית: **Звёздный разум**, הופץ במדינות המערב באנגלית בשם "**Project Gemini**") הוא סרט מדע בדיוני רוסי, בהפקת חברת KD Studios ובבימויו של ויאצ'סלב ליסנבסקי. בכיכובו של יגור קורשקוב. הסרט תוכנן לעלות לאקרנים בהפצה נרחבת ברוסיה ב-22 באוגוסט 2019, בהפצת חטיבת חבר המדינות של אולפני פוקס המאה ה-20. בהמשך נודע שתאריך יציאתו לאקרנים נדחה ל-3 בדצמבר 2020 ואז שוב נדחה, לספטמבר 2021. ברם, הסרט נדחה לבסוף לינואר 2022 ויצא ב-6 בינואר 2022.

## עלילה
בעתיד. כדור הארץ נמצא תחת איום ממשי של הרס עקב משבר סביבתי גלובלי. על מנת לברוח, האנשים מתכננים ליצור בחלל בית חדש. לצורך בחירת הכוכב המתאים ביותר, הם שולחים למשימה אל טיטאן, קוסמונאוטים בתקווה שיצליחו ליצור את התנאים עבור אנשים לחיות חיים מלאים. עם זאת, במהלך הטיסה מתרחשת תאונה על ספינת החלל וכתוצאה מכך הקוסמונאוטים מאבדים תקשורת עם כדור הארץ ואת היכולת לחזור. עם הגעתם לכוכב אחר, אנשי הצוות נאלצים להתמודד עם משהו בלתי נתפס שעלול לסיים את המשימה וכתוצאה מכך גם להביא את הקץ על האנושות.

## צוות שחקנים
* יגור קורשקוב - ד"ר סטיבן רוס
* אליונה קונסטנטינובה - אמילי נובאק
* יקטרינה שפיצה - ג'יין רוטקובסקי
* ניקיטה וולקוב - ואדים לאדין
* אלכסנדר קוזנצוב - סנאטור רייגרט
* מיכאיל בשקאטוב - ניקולס סטולר
* קטיה קבאק - פליסיטי
* ניקיטה דיובבאנוב - פרנק
* אנוור חלילולאייב - עורך הבילד
* סרגיי גילב

## הפקה
### פיתוח
את הפרויקט ביים ויאצ'סלב ליסנבסקי, שביים בעבר את מעבר למציאות. הוא כתב את התסריט בשיתוף פעולה עם דמיטריי ז'יגאלוב.
### צילומים
הצילומים התקיימו ברוסיה ובקזחסטן במשך חודשיים בשנת 2016. הסרט צולם במוסקבה במיקומים שנבחרו במיוחד: פארק המשרדים קומסיטי, בשטחה של מוסקבה סיטי, ליד מתחם המגורים אקווה-מרין בגדת אוזרקובסקאיה. בנוסף הצילומים נערכו בהתייעצויות עם מומחים וקוסמונאוטים, במהלך ביקור בעיר הכוכבים.

## הפצה
הסרט אמור היה להיות מוקרן בבכורה בפדרציה הרוסית על ידי חטיבת חבר המדינות של פוקס המאה ה-20 באפריל 2019. מאוחר יותר נודע כי מועד שחרורו נדחה ולבסוף מגפת הקורונה ברוסיה אילצה את דחיית הבכורה לנובמבר 2021 ולאחר מכן לינואר 2022.

## קישורים חיצוניים
*  

* "תבונת הכוכבים" באתר kinopoisk.ru
* קדימון הסרט באתר יוטיוב

## הערות שוליים

קטגוריה:סרטי 2022
קטגוריה:סרטי אימה מ-2022
קטגוריה:סרטי הרפתקאות בחלל
קטגוריה:סרטים ברוסית
קטגוריה:סרטים שיציאתם נדחתה בעקבות מגפת הקורונה
ה"א המגמה

בדקדוק העברי **ה"א המגמה** היא מוספית מסוג סופית שמציינת יעד או מגמה. המוספית נוספת לרוב למילים המציינות כיוון (ימינ'''ה'''־שמאל'''ה''', צפונ'''ה'''־דרומ'''ה''', אחור**ה**־קדימ**ה**), מקומות מופשטים (החוצ**ה**־פנימ**ה**) ומקומות מוגדרים (ארצ**ה**, הבית**ה**, העיר**ה**). במקרא ה"א המגמה מתווספת גם בשמות מקומות כגון ירושלימ**ה**, מצרימ**ה** (ראו להלן).

השימוש בה דומה לשימוש במילות היחס אל/ל־, ואפשר להחליף בין שתי הצורות (ולפיכך אפשר לראות בה מעין יחסה):

"לפנות **ימינה** = לפנות **לימין**", "חזרתי **הביתה** = חזרתי **אל הבית**",  (),  ().

בשונה מהה"א המציינת נקבה (גדולה, אכלה, מילה) הנהגית במלרע, בכל מילה שהה"א בה היא ה"א המגמה ההגייה מלעילית.

ה"א המגמה נפוצה יותר בעברית מקראית קלאסית מאשר בעברית מקראית מאוחרת.

ה"א המגמה נזכרת בספרות התנאית: 

## שימוש
### ה"א המגמה בשמות מקומות
בתנ"ך השימוש בה"א המגמה בשמות מקומות רגיל ונפוץ: מצרימ'''ה''', ירושלימ'''ה''', בבל'''ה''', צרפת'''ה'''.

בעברית החדשה לא מקובל שימוש כזה, אך בתחילת תחיית העברית מתועדים שימושים דומים. למשל בתרגיל "מודה אני לשחקן" שכתב ז׳בוטינסקי בשביל להקת תא"י מופיע:

בשיר "בואי לאילת", שכתב ירון לונדון ושר ליאור ייני, מופיע באחת השורות המשפט 

בימינו יש שמות יישובים שה"א המגמה מצורפת אליהם לכתחילה: נֵס צִיּוֹנָ**ה** (נס לציון), יָטְבָתָ**ה** (ליטבת).

דוברים רבים נוקטים מבנה מעין זה גם לשמות ערים המכילים נסמך וסומך. תל אביב ← "תל אביב**ה**". אף על פי כן ה"א המגמה באה במקרא בנסמך ולא בסומך (), ולפיכך ציון המגמה בדרך המקרא הוא תִּלָּ**ה** אָבִיב.

### גיבוב מילות יחס בצורות עם ה"א המגמה
כאמור, לה"א המגמה יש משמעות דומה למשמעות מילות היחס **ל־** ו**אל**, ולכן אין צורך לצרף אותן לצורות אלו (וכך גם את מילות היחס **ב־ מ־** או **מן**. השוו: מימינה – מלימין). עם זאת, לעיתים, מילות יחס מיותרות מצורפות לצורות שכבר יש בהן ה"א המגמה, מתוך חוסר הבנה שהצורות כבר מציינות כיוון, וגם בעקבות שימוש רב בהן ושחיקת משמעותן. תהליך זה נקרא גיבוב, והוא מתועד הן בעברית המקראית הן בעברית החדשה.

הדוגמה הבולטת ביותר לתהליך כזה היא הצורות **לְמַעְלָה**, **לְמַטָּה**. הצורות "מעלה" ו"מטה" מכילות את ה"א המגמה וציינו במקורן כיוון, אך מרוב שימוש בהן היו הצורות "למעלה" ו"למטה" לנפוצות יותר במקרא לעומת נרדפותיהן **מַעְלָה**, **מַטָּה** ו**מִמַּעַל**.

יש במקרא גם צורות מגובבות חריגות: **לַצָּפוֹנָה** () **לַנֶּגְבָּה** (באותו פסוק), ו**לַמִּזְרָחָה** (), ובספרות חז"ל יש **מִמַּעֲרָבָה**, **מִחוּצָה לָאָרֶץ** ועוד.

לא תמיד שימוש רב גורם לגיבוב. למשל, הצורה **שָׁמָּה** רגילה במקרא גם במשמעות **לְשָׁם**: "אִמָּלְטָה נָּא **שָׁמָּה**" (), וגם במשמעות "**שָׁם**": "**שָׁמָּה** קָבְרוּ אֶת אַבְרָהָם וְאֵת שָׂרָה אִשְׁתּוֹ" (), אך עם זאת, לא מצוי "**לְשָׁמָּה**".

כיום יש שנוקטים **לְהֵנָּה** (במקום **הֵנָּה**, **לְכָאן** או **לְפֹה**), **מֵאָחוֹרָה** (במקום **מֵאָחוֹר**), **מִקָּדִימָה** (במקום **לְפָנִים**), ובצורות **לְמַעְלָה** ו**לְמַטָּה** (שבעצמן מגובבות) נוצר עוד גיבוב – **לִלְמַעְלָה, לִלְמַטָּה**.

גיבוב דומה מופיע גם במילים שאין בהן ה"א המגמה: "**מִמִּזְּמַן**", "**מִמִּקֹּדֶם**", "**מִמִּתַּחַת**", "**כְּכָזֶה**", "**כְּכָאֵלֶּה**", "**כְּכִמְעַט**", "**לְלִפְנֵי**".

## לקריאה נוספת
* שמה במשמעות שם באתר האקדמיה ללשון העברית.

## הערות שוליים

קטגוריה:דקדוק עברי
IPython

**IPython** (קיצור של: "**Interactive Python**") הוא מעטפת פקודה עבור מחשוב אינטראקטיבי  במספר שפות תכנות. במקור, פותחה מעטפת הפקודה עבור שפת פייתון, המציעה אינטרוספקציה של טיפוסים, מדיה עשירה , בדיקת נכונות תחביר המעטפת, השלמה אוטומטית של שורת פקודה  והיסטוריה של הקבצים שנכתבו ו/או נערכו. *IPython* מספק את התכונות ("פיצ'רים" ) הבאות:

* מעטפת אינטראקטיבית (מסוף וערכת כלים מבוססת Qt).
* ממשק מחברת  מבוסס דפדפן, הכולל תמיכה בקוד הנכתב בשפה זו, בקטעי טקסט (הערות, למשל), בביטויים מתמטיים, ביצירת ובשילוב (או שיבוץ) שרטוטים (גרפים, במרבית המקרים) במחברת, ובאמצעי מדיה נוספים.
* תמיכה בהדמיית נתונים איטראקטיבית  ובערכות כלים המשמשות לפיתוח ממשקי משתמש גרפיים.
* מפרשים גמישים, אשר מאפשרים את טעינתם ושילובם (או שיבוצם) בפרויקט כלשהו - לשם פירוש הקוד הנכתב.
* כלים המשמשים לעיבוד מקבילי.

## קישורים חיצוניים

* 
* הפגיעות הרדומה.

## ביאורים

קטגוריה:ממשקי שורת פקודה
מריה, נסיכת באדן (1834–1899)

**מריה, נסיכת באדן** (בגרמנית: **Prinzessin Marie Amalie von Baden**; 20 בנובמבר 1834 - 21 בנובמבר 1899), הייתה בתו של לאופולד, הדוכס הגדול של באדן ואשתו של ארנסט לאופולד, נסיך ליינינגן.

## ביוגרפיה
מריה נולדה בקרלסרוהה ב-20 בנובמבר 1834, ללאופולד, הדוכס הגדול של באדן ולסופיה, נסיכת שוודיה, בתם של גוסטב הרביעי אדולף, מלך שוודיה ופרדריקה מבאדן.

במהלך מהפכות אביב העמים ברחו בני המשפחה לקובלנץ, ורק לאחר שוך המהומות חזרו לקרלסרוהה. בשנת 1852 מת אביה לאופולד, הדוכס הגדול של באדן, ואחיה לודוויג השני, הדוכס הגדול של באדן עלה לשלטון במקומו.

ב-11 בספטמבר 1858 התחתנה מריה עם ארנסט לאופולד, נסיך ליינינגן, שהיה אחיינה למחצה של ויקטוריה, מלכת הממלכה המאוחדת, ונולדו להם שני ילדים. ב-21 בנובמבר 1899 מתה מריה באמורבאך, והיא בת 65 שנים.

## משפחתה
ב-11 בספטמבר 1858 התחתנה מריה עם ארנסט לאופולד, נסיך ליינינגן, ממנו נולדו לה שני ילדים:
* אלברטה, נסיכת ליינינגן (1863–1901)
* אמיך, נסיך ליינינגן (1866–1939)

## אילן יוחסין

## קישורים חיצוניים

קטגוריה:נסיכות באדן
קטגוריה:בית צרינגן
קטגוריה:גרמניות שנולדו ב-1834
קטגוריה:גרמנים שנולדו ב-1834
קטגוריה:נפטרות ב-1899
קטגוריה:גרמנים שנפטרו ב-1899
NGC 5585

**NGC 5585** היא גלקסיה ספירלית קטנה בקבוצת הכוכבים הדובה הגדולה, הנמצאת במרחק של כ-24 מיליון שנות אור ממערכת השמש ושייכת לקבוצת M101.

## היסטוריה
לגלקסיה בהירות מדרגה 11.2 והיא התגלתה ב-17 באפריל 1789 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1802 תחת הציון **I.235**, ותיאר אותה כבהירה למדי, בעלת צורה לא סדורה ומתבהרת בהדרגה לכיוון המרכז. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון **1790** כשהיא מתוארת כעמומה מאוד, גדולה מאוד, עגולה ומתבהרת בהדרגה לכיוון מרכזה. הוא הכניס אותה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3856** כשהיא מתוארת כדי עמומה, גדולה, בעלת צורה לא סדורה ומתבהרת מאוד ובהדרגה לכיוון מרכזה. ובשנת 1888 ג'ון דרייר הכניס אותה לקטלוג הכללי החדש, תחת הציון NGC 5585 כשהיא מתוארת גם כן כדי עמומה, גדולה, לא סדורה ומתבהרת מאוד ובהדרגה לכיוון מרכזה.

## תצפית
הגלקסיה נמצאת באזור ללא כוכבים בולטים בקצה המזרחי של קבוצת הכוכבים הדובה הגדולה, על הגבול עם קבוצת הכוכבים דרקון, כ-3.3 מעלות מצפון-מזרח ל-M101 כ-5 מעלות מצפון לכוכב θ ברועה דובים וכ-8 מעלות מדרום לכוכב תובאן (α בדרקון).

## תכונות
אורכה הזוויתי של NGC 5585 הוא פחות מ-6 דקות קשת, שממרחקה שקול לקוטר של כ-40,000 שנות אור, כ-40% מהקוטר של שביל החלב. מסתה מוערכת בכ- מסות שמש, כ-3% ממסת שביל החלב, כאשר רק כחצי אחוז ממסתה או כ- מסות שמש היא מסת הכוכבים שבה וכ-8% ממסתה או כ- מסות שמש היא מסת הגז שבה. שאר המסה, למעלה מ-90%, היא של חומר אפל שטיבו אינו ידוע. הגלקסיה נראית לא-סדורה, אך תצפיות באורכי גל שונים מראים את קיומן של זרועות ספירליות ומבנים דמויי טבעת ומוט מרכזי, אך הם אינם בעלי צורה ברורה ונראה שהטבעת והמוט אינם סימטריים ביחס למרכז הגלקסיה. רוב אוכלוסיית הכוכבים שבגלקסיה היא זקנה יחסית עם כוכבים בני למעלה מ-7 מיליארד שנים, אך בטבעת ובקצות המוט יש אוכלוסייה צעירה יותר של כוכבים חמים וכחולים בגילים של פחות ממאה מיליון שנים. בסך הכל זוהו בגלקסיה 47 אזורים שבהם מתרחשת יצירה אינטנסיבית של כוכבים חדשים, רובם מרוכזים סביב מרכז הגלקסיה כאשר בודדים מתוכם נמצאים במרחק של בין 10,000 שנות אור ל-15,000 שנות אור ממרכז הגלקסיה. קוטרם של האזורים נע בין 150 שנות אור ו-560 שנות אור והגיל של רובם הוא בין 2 מיליון שנים ל-10 מיליון שנים ובודדים מביניהם זקנים יותר.

## קישורים חיצוניים

* 

## הערות שוליים

קטגוריה:גלקסיות ספירליות
קטגוריה:קבוצת הכוכבים הדובה הגדולה
קטגוריה:קבוצת M101
קטגוריה:הקטלוג הכללי החדש
לאו שבכללות

**לאו שבכללות** הוא איסור ("לאו"), שכולל בפרטיו כמה איסורים שונים, או שנכללים בו לאווים נוספים. על פי הכלל המקובל בידי חז"ל אין לוקים על לאו שבכללות.

## מקור

איסור 'אכילה על הדם' כולל בתוכו חמשה לאוין, וכך דורשים בתלמוד את דברי הכתוב: 

מפסוק זה ניתן ללמוד כמה איסורים. הגמרא במסכת סנהדרין מונה את האיסורים השונים הנלמדים מכתוב זה:

יוצא שמפסוק זה ניתן ללמוד על מספר איסורים:
# איסור אבר מן החי, כלומר אכילת הבהמה קודם שתצא נפשה, ואפילו אם נשחטה כדין, אין לאוכלה בעודה מפרכסת.
# איסור אכילת בשר קורבן טרם זריקת הדם.
# שאין לקרובי משפחתו של הרוג בית דין לאכול סעודת הבראה.
# אם סנהדרין הרגו נפש, אסור להם לאכול כל אותו היום.
# בן סורר ומורה שמחויב במלקות ובמיתה.

## סוגים של לאו שבכללות
לדעת הרמב"ם ישנם שני סוגים של לאו שבכללות: 

הסוג הראשון הוא לאו שאין לוקים עליו כלל, משום שכמה אזהרות נלמדו מאותו פסוק, כמו הלאו של "לא תאכלו על הדם", שבכל צורותיו אין לוקים. 

הסוג השני הוא כמה איסורים שנאמרו תחת מילת איסור אחת, כגון הלאו של אכילת קרבן הפסח נא ומבושל. על לאו כזה לוקים פעם אחת בלבד. הרמב"ן השיג על שיטה זו של הרמב"ם ביחס לסוג השני. הרמב"ם מציין שאם אחד מהכלולים התפרש בנפרד כאיסור במקום אחר, לוקים על כולם בנפרד. דוגמה לזה היא קבוצת איסורי הכישוף שנאמרה תחת לשון אחת:  ונתפרשו גם מעונן ומנחש בנפרד.

## הערות שוליים

קטגוריה:הלכה
מפריס פרסה

**הפרסת פרסה** היא אחד מסימני הכשרות של בהמות וחיות.

מפריס פרסה נחשב מי שהוא בעל פרסה החלוקה לשני חלקים נפרדים.

## במקרא
פעמיים בתורה מובאים סימני הכשרות של בעלי חיים בפרשת שמיני ובפרשת ראה.

פירוש המילים מפריס פרסה נראה כמתייחס לכל בעל פרסה מכך שהתורה מדגישה "כֹּל מַפְרֶסֶת פַּרְסָה וְשֹׁסַעַת שֶׁסַע פְּרָסֹת" אבל רש"י מבאר שמפריס פירושו סדוק והפרוש בשוסע שסע הוא שאין שום חיבור בין שני חלקי הפרסה ולכן התורה מכנה גם גמל שפן וארנבת שהם פרסתנים "וּפַרְסָה לֹא הִפְרִיסוּ".

קטגוריה:כשרות
קטגוריה:פרסתנים
גוט טאלנט ישראל עונה 2

**גוט טאלנט ישראל עונה 2** היא העונה השנייה של תוכנית הכישרונות הישראלית "גוט טאלנט ישראל". העונה שודרה החל מ-28 בנובמבר 2018 עד ה-16 באפריל 2019 בערוץ 13. את העונה הנחו עפר שכטר ואסי ישראלוף. בעונה זאת זכו נבחרת האקרובטיקה בתחרות, ובמופע הילדים זכתה יעל דנון.

## רקע
עונה זאת היא העונה השנייה של הפורמט "גוט טאלנט" בישראל. העונה צולמה מראש באולפן שהוקם בתוך היכל שלמה בתל אביב. תקופת הצילומים התחילה בספטמבר 2018 ונגמרה באוקטובר 2018.

בעונה זו עזבו מיה דגן ומאור זגורי את התוכנית ואת מקומם תפסו מורן אטיאס ואורי גלר. המנחים של העונה הם עופר שכטר ואסי ישראלוף.

בתחרות זכו נבחרת האקרובטיקה, ובמופע הילדים זכתה יעל דנון.

## שידור הפרקים

## האודישנים

### אודישן 1 - [[28 בנובמבר]] [[2018]]

### אודישן 2 - [[5 בדצמבר]] [[2018]]

### אודישן 3 - [[9 בדצמבר]] [[2018]]

### אודישן 4 - [[12 בדצמבר]] [[2018]]

### אודישן 5 - [[16 בדצמבר]] [[2018]]

### אודישן 6 - [[17 בדצמבר]] [[2018]]

### אודישן 7 - [[20 בדצמבר]] [[2018]]

### אודישן 8 - [[23 בדצמבר]] [[2018]]

### אודישן 9 - [[26 בדצמבר]] [[2018]]

### אודישן 10 - [[3 בינואר]] [[2019]]

### אודישן 11 - [[6 בינואר]] [[2019]]

### אודישן 12 - [[10 בינואר]] [[2019]]

### אודישן 13 - [[13 בינואר]] [[2019]]

## שלב "הקאט אאוט"
ב-13 בינואר 2019 שודר שלב "הקאט אאוט". בשלב זה השופטים בחרו מכל המתמודדים שעברו את האודישנים 12 מתמודדים שיעברו לחצי הגמר. אל 12 המתמודדים שיביאו יצטרפו 4 מתמודדים שקיבלו 'גולדן באזר".

לשלב "הקאט אאוט" עלו 70 מתמודדים שמתוכם עלו ארבעה אוטומטית לחצי הגמר בעזרת "גולדן באזר" שקיבלו.

אלו המתמודדים שעלו לשלב "הקאט אאוט":

## מופע הילדים
מופע הילדים שודר בשני חלקים. החלק הראשון שודר ב-20 בינואר 2019 והחלק השני שודר ב-27 בינואר 2019.

במופע הילדים השתתפו בסך הכול 18 מתמודדים. במופע ניצחה המתמודדת יעל דנון.

## חצי הגמר
שלב חצי הגמר חולק לשני חצאים. חצי הגמר הראשון (שחולק לשני חלקים) שודר ב-14 בפברואר וב-21 בפברואר 2019. חצי הגמר השני שודר ב-4 במרץ 2019.

בשלב זה קיבלו השופטים עוד שני כפתורי "גולדן באזר" משותפים והמנחים קיבלו גם הם כפתור "גולדן באזר" משלהם.

## הגמר
גמר התחרות התקיים ב-16 באפריל 2019 ובו השתתפו 9 מתמודדים. בתום כל הביצועים נבחרו נבחרת האקרובטיקה, אמיר וג'ניפר ופלג סולרסקי כשלישיית הגמר ועברו לבחירת הקהל. במקום הראשון בגמר ע"פ בחירת הקהל, ניצחו נבחרת האקרובטיקה: דניאל אורלביץ', לידר דנה, ינאי כלפה ואפי סאץ'. הם המנצחים של העונה.

## קישורים חיצוניים
* 
;ביקורות
* 

## הערות שוליים

2
Teenage Mutant Ninja Turtles (משחק ארקייד)

**Teenage Mutant Ninja Turtles** הוא משחק וידאו שפותח והופץ על ידי חברת Konami בשנת 1989. המשחק מבוסס על סדרת האנימציה צבי הנינג'ה אשר עלתה לשידור לראשונה שנתיים קודם לכן בחורף 1987. המשחק יצא במקור למכונות הארקייד ויצא בהמשך גם עבור פלטפורמות קונסולות משחק שונות.

## משחקיות
בתחילה יש לבחור באחד מארבעת צבי הנינג'ה – לאונרדו, מיכלאנג'לו, דונטלו או רפאל. לאחר ששרדר חוטף את ידידת הצבים אפריל אוניל ואת ספלינטר, כעת הם חייבים להציל את חבריהם ולהביס את שרדר. עד ארבעה שחקנים (שני שחקנים בגרסאות מסוימות) יכולים לשחק בכל ארבעת הצבים בו זמנית. לדונאטלו יש התקפות איטית יותר אבל הוא מסוגל להתקיף לטווח ארוך יותר, למיכלאנג'לו ורפאל ישנם התקפות מהירות יותר אבל הם מסוגלים להגיע לטווח קצר יותר, וללאונרדו יש טווח התקפה ומהירות התקפה ממוצעים.

לאורך המשחק רוב האויבים שמולם מתמודדים הצבים הם חיילי הרגל של שרדר – צבעי הבגדים שלהם מציינים לרוב את דפוסי ההתקפה שלהם וכלי הנשק שברשותם. לחלק מהאויבים במשחק, כגון חלק מחיילי הרגל, יש את היכולת לתפוס את הצבים באופן המסיר את האנרגיה שלהם ומאפשר לאויבים אחרים להתקיף אותם. הבוסים במשחק כוללים את רוקסטדי וביבופ (בתחילה נלחמים בהם בנפרד בשלבים שונים ובהמשך נלחמים בשניהם יחד), בקסטר סטוקמן, גרניטור, גנרל טראג, קראנג, ושרדר.

## קישורים חיצוניים
* Teenage Mutant Ninja Turtles באתר Killer List of Videogames 
* Teenage Mutant Ninja Turtles באתר MobyGames 

* 

קטגוריה:משחקי מחשב
קטגוריה:משחקי וידאו משנת 1989
קטגוריה:משחקי ארקייד
קטגוריה:משחקי פלייסטיישן 2
קטגוריה:משחקי אקס בוקס
קטגוריה:משחקי DOS
קטגוריה:משחקי Beat 'em ups
קטגוריה:צבי הנינג'ה: משחקים
קטגוריה:משחקי וידאו קואופרטיבים
קטגוריה:משחקי וידאו שפותחו ביפן
קטגוריה:משחקי NES
תסמונת רומהלד

**תסמונת רומהלד** (**Roemheld syndrome**, או בקיצור: RS. לעיתים: **תסמונת בטן-לב** או **תסמונת לב-בטן**, gastric-cardia) תוארה לראשונה בידי לודוויג פון רומהלד (1871–1938) ונקראת על שמו.

התסמונת מתארת מצבים שבהם מחלות במערכת העיכול או הבטן, נמצאות קשורות לסימפטומים לבביים כמו דופק מואץ והפרעות קצב, כשבדרך כלל אין מקור קרדיאלי לתסמינים, מה שעשוי לגרום לאי-ודאות ואבחנה מוטעית של מצב המטופל.

ההפרעה השכיחה שתוארה בידי רומהלד, היא הצטברות גז בקיבה, שגורמת לכך שהקיבה תפעיל לחץ על הלב ועל העצב התועה (הוואגוס), מה שמוביל לתחושה רעה וסחרחורות. במצבים קיצוניים, נכנס הלוקה בתסמונת גם להתקפי חרדה, קשיי נשימה וכאבי חזה. מאחר שמקור התסמינים אינו קרדיאלי, מאובחנים הלוקים בתסמונת פעמים רבות כסובלים מהפרעה נפשית כמו חרדת יתר, בעוד שבפועל עליהם לפעול להפחתת הנפיחות במערכת העיכול שלהם, על ידי שיקום אוכלוסיית החיידקים במערכת העיכול והפחתת צריכת אלכוהול.

## לקריאה נוספת
* ג'וליה אנדרס, **תחושת בטן: הסיפור המדהים של מערכת העיכול**, כנרת, זמורה-ביתן, 2016. פרק 1: תחושות בטן – מבנה מערכת העיכול

## קישורים חיצוניים
* אתר המוקדש לתסמונת רומהלד 

קטגוריה:תסמונות
קטגוריה:מחלות מערכת העיכול
אנה הבלשית

**אנה הבלשית** (ברוסית: **А́нна-детекти́въ**) היא סדרת דרמה בלשית רוסית עם אלמנטים של מיסטיקה. שמה הראשוני היה — "אנה המדיום". בהפקת הסדרה השתתפו חברת Skyway Productions וחברת Star Media.

שידור פרק הבכורה נערך ב-7 בנובמבר 2016 בערוץ TV-3. הסדרה שודרה מיום שני עד יום חמישי בשעה 19:30. הפרק האחרון של העונה הראשונה שודר ב-22 בדצמבר 2016.

ב-14 מאי 2017, מנכ"ל ערוץ TV-3 ולרי פיודורוביץ' הודיע על תחילת הפקה של סרט טלוויזיה שישלים את הסיפור ויענה על כל השאלות שעוד נותרו פתוחות, בהמשך נודע כי תופק למעשה עונה שנייה שתעלה לשידור ב־7 בנובמבר 2020.

ב-23 פברואר 2018 החלו צילומי סדרת פריקוול בת 50 פרקים בשם "סודות הגברת קירסאנובה". שידור פרק הבכורה התקיים ב-3 בדצמבר 2018 בערוץ הטלוויזיה "רוסיה 1". צילומי העונה השנייה הושלמו בפברואר 2021.

## עלילה
### עונה 1
שנת 1888. לעיר המחוז זאטונסק מגיע מסנקט פטרבורג הבירה החוקר המנוסה יאקוב שטולמן. שם הוא פוגש נערה מקומית, אנה מירונובה, חובבת מדע, מיסטיקה ורוחניות. יחד, הם יוצאים לפתור שלל מקרים מסתוריים וסדרת פשעים איומים. אנה עוזרת לו לפתור את התיק, ומערכת יחסים נוצרת ביניהם. עם זאת, יאקוב יוצא לאירופה ומשאיר את מירונובה לבדה.
### עונה 2
שנת 1894. זיכרונות האירועים חלפו ותושבי זאטונסק ממשיכים בחייהם הרגועים והמדודים. עם זאת, לא הכל רגוע בעיירה כפי שנראה במבט ראשון. אנה, שאיבדה את כוחה, תצטרך להתמודד עם רוע חדש ולהשתמש בשיטות אחרות כדי להילחם בו. יאקוב שטולמן, שזה עתה חזר, הופך עבורה לעוזר בלתי צפוי. עם זאת, עדיין יש בעיות לא פתורות בין האוהבים, מה שמונע מהם לעבוד באופן פרודוקטיבי. למרות זאת, מירונובה ושטולמן מבינים שעליהם לעבוד יחד כדי להציל את זאטונסק מפשעים מחרידים.

## שחקנים ודמויות

## ראו גם
* סודות הגברת קירסאנובה
## קישורים חיצוניים
* דף הסדרה באתר האינטרנט של Star Media

## הערות שוליים

קטגוריה:האימפריה הרוסית בתרבות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ TV3 הרוסי: תוכניות וסדרות
סודות הגברת קירסאנובה

**סודות הגברת קירסאנובה** (ברוסית: **Та́йны госпожи́ Кирса́новой**) היא סדרת טלוויזיה בלשית רוסית, המהווה פריקוול לסדרה הבלשית-מיסטית "אנה הבלשית". בהפקת הסדרה השתתפו חברת "בומרנג" וחברת Star Media, שגם הפיקה את סדרת האם.

שידור פרק הבכורה התקיים ב-3 בדצמבר 2018 בערוץ הטלוויזיה "רוסיה 1". הסדרה החדשה שודרה ברוסיה בימים שני עד שישי ב-14:40.
## עלילה
בשנת 1878, אל עיירת המחוז בוגורודסק מגיעה מורה צעירה למתמטיקה בשם לריסה קירסאנובה. היא מנסה למצוא את ארוסה פאבל בסטוז'ב, שבאופן מסתורי נעלם יום לפני חתונתם. בניסיון למצוא פתרון, היא חושפת שורת פשעים גדולים.

## ראו גם
* אנה הבלשית
## קישורים חיצוניים
* דף הסדרה באתר של ערוץ "רוסיה 1"

## הערות שוליים

קטגוריה:האימפריה הרוסית בתרבות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:VGTRK: תוכניות וסדרות
מריון ביילי

**מריון ביילי** (באנגלית: **Marion Bailey**; נולדה ב-5 במאי 1951) היא שחקנית בריטית. היא ידועה בעיקר מעבודתה עם בן זוגה, במאי הקולנוע מייק לי, והופיעה בסרטיו "Meantime" (1983), "הכל או לא כלום" (2002), "וירה דרייק" (2004) ו"מר טרנר" (2014), עליו הייתה מועמדת לפרס לפרס מבקרי הקולנוע של לונדון לשחקנית המשנה של השנה.

## ביוגרפיה
ביילי נולדה בעיר בושי לרוז ולוויליאם ביילי. היא גדלה בהארו שבמידלסקס, ולמדה בבית הספר היסודי פינר קאונטי. היא הייתה חברה בתיאטרון הלאומי לנוער ולמדה משחק בבית הספר גילדהול למוזיקה ודרמה.

## קריירה

### קולנוע
בנוסף לסרטיו של מייק לי שיחקה ביילי בסרט "Nasty Neighbours" של דבי איזיט בתפקיד גברת פיץ', ובדמות מרי בסרטו של קרייג פרגוסון "I'll Be There" משנת 2003. ב-2014 הופיעה ביילי בתפקיד גברת בות' בסרט "מר טרנר". ב-2015 השתתפה בסרט "הליידי בקרוואן", וב-2016 שיחקה בסרט "בעלי ברית".

### טלוויזיה
הופעותיה של ביילי בטלוויזיה כוללות את הסדרות "המפקח מורס", "חדר מיון", "The Bill", "הולבי סיטי", "רציחות במידסומר", "פוארו", "A Touch of Frost", "דיאל ופסקו", "Big Deal", סדרת הפשע "Boon", "סיפורי המסתורין של רות רנדל", "Stay Lucky", "מיקובר", "תחבולות חדשות", "Monday Monday", "כמעט אנושיים" והסדרה "Case Histories". ב-1995 השתתפה בתפקיד אוויס בסדרה "Shine on Harvey Moon" של ITV. עוד שיחקה בתפקידים ראשיים בסדרות משנות השמונים של המאה העשרים כגון "To Have and to Hold", "חבר המושבעים" ו"צ'ארלי".

בשנת 2000 שיחקה ביילי בתפקיד ונדי בסדרת הדרמה "About Vince". עוד הופיעה בסרטי טלוויזיה כגון "וויצק", "Way Upstream", "סחרוב", "Raspberry", וב"הטיית לב" על פי ספרה של ג'יין אוסטן. ביילי גילמה את ג'יל בסדרה הקומית "The Trials of Jimmy Rose" של ערוץ BBC Three. ביולי 2018 פורסם שביילי תחליף את ויקטוריה המילטון בתפקיד אליזבת, המלכה האם בעונות השלישית והרביעית של הסדרה "הכתר" של נטפליקס.

### תיאטרון
ביילי הרבתה להופיע בתיאטראות הבריטיים בהם בתיאטרון צ'יצ'סטר, בתיאטרון המפסטד, בבריסטול אולד ויק, בווסט יורקשייר פלייהאוס, בווסט אנד הלונדוני, בתיאטרון רויאל קורט, בתיאטרון הלאומי, באולד ויק, בתיאטרון ארטס, ובתיאטרון טריסייקל. ב-1981 שיחקה במחזה "Goosepimples" מאת מייק לי בווסט אנד, עליו הייתה מועמדת לפרס השחקנית החדשה המבטיחה ביותר של Plays and Players Award. ב-2007 הייתה מועמדת יחד עם להקת התיאטרון Shared Experience לפרס הופעת המשנה הטובה ביותר של TMA על תפקידה במחזה "Kindertransport".

ביילי הופיעה במחזה "Grief" מאת מייק לי בתיאטרון הלאומי בעונת 2011–2012. בשנת 2013 שיחקה במחזה "Handbagged" בתיאטרון טריסייקל. ההפקה הועברה בהמשך לווסט אנד והוצגה בתיאטרון וודוויל. היא חזרה להופיע עם התיאטרון הלאומי בהפקה של קרי קרקנל למחזות "Blurred Lines" בשנת 2015, ו-"The Deep Blue Sea" ב-2016.

## חיים אישיים
לביילי יש בת אחת, השחקנית אליס ביילי ג'ונסון. בן זוגה הוא הבמאי מייק לי.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרות בית הספר גילדהול למוזיקה ודרמה
קטגוריה:בוגרי בית הספר גילדהול למוזיקה ודרמה
קטגוריה:זוכי פרס גילדת שחקני המסך - שחקנים
קטגוריה:בריטיות שנולדו ב-1951
קטגוריה:בריטים שנולדו ב-1951
מועצת הפירות

שמאל|ממוזער|250px|סמל מועצת הפירות
**מועצת הפירות** הייתה מועצת ייצור שאיגדה את מגדלי הפירות הנשירים בישראל. המועצה הוקמה בשנת 1960 ומוזגה לתוך מועצת הצמחים בשנת 2003.

דיונים על הקמת מועצת הפירות התקיימו כבר בתחילת 1958. על פי התוכנית, מועצת הפירות כללה את ענפי ענבי המאכל, בננות, פירות סובטרופיים והפירות הנשירים. הקריאות להקמת המועצה התגברו לאחר שבקיץ 1959 היו בשוק עודפי יבול גדולים בפירות הקיץ. בלמרחב טענו שהקמת המועצה נדרשת כדי להעביר רווחים עודפים מהסוחרים אל היצרנים והצרכנים. ב-15 במאי 1960 הסמיכה הממשלה את שרי החקלאות והמסחר להרכיב את מועצת הפירות. בסוף 1960 חתם שר החקלאות על צו האוסר נטיעת עצי פרי ללא היתר ממועצת הפירות. במועצה היו 40 חברים, נציגי המגדלים, הסוחרים, הצרכנים (2 חברים) ומשרדי הממשלה הכלכליים.

יו"ר המועצה הראשון היה שלמה כנרתי שהיה גם סגן מנכ"ל משרד החקלאות. בשנות ה-60 וה-70 כיהן כמנהל המועצה, יוסף גורס ממעיין צבי. בשנת 1974, בהתאם לחוק מועצת הפירות שנכנס לתוקפו, מונה חיים מולכו ליו"ר המועצה. בשנת 1983 פרש יוסף גורס מתפקיד מנכ"ל המועצה ובמקומו מונה עזרא מאיר.

המועצה עסקה בחלוקת רישיונות לנטיעות חדשות, תוך מריבות בין גורמים שונים למי יינתנו הרישיונות. המועצה פעלה לאכוף את החלטותיה ופנתה לבית המשפט נגד חקלאים שנטעו ללא היתר.

המועצה ייצגה את מגדלי הפירות בפני הממשלה, בדרישה למשטר מיסוי נח לתוצרי פרי ולסיוע ממשלתי.

במשך שנים בקשה הממשלה להקטין את מספר מועצת הייצור. בשנת 1968 התקיים משא ומתן על איחוד המועצה עם מועצת הגפן. המועצה אוחדה בשנת 2003 עם מועצת הירקות והמועצה לשיווק פרי הדר להקמת מועצת הצמחים, והייתה לענף הפירות במועצה זו.

המועצה הוקמה כחברת מניות והפעילה סמכויות פיקוח על פי החוק לפיקוח על מצרכים ושירותים. אולם הפעלת סמכויות כפייה נתקלה בבעיות משפטיות ועל כן משרד החקלאות בקש לחוקק חוק מיוחד המסדיר את פעילות מועצות הייצור, ובהם מועצת הפירות. אולם גיבוש החוק נתקל בקשיים. בתחילת 1963 מחו אנשי התאחדות האיכרים נגד נוסח החוק בטענה שהוא ייטיב עם התעשיינים. בסוף 1969 התנגדו הסוחרים הסיטונאיים לחוק בטענה שהחוק המוצע יביא לנישולם. החוק חוקק סופית ביולי 1973.

## קישורים חיצוניים
* ענף הפירות, באתר מועצת הצמחים

## הערות שוליים

קטגוריה:ישראל: ארגונים חקלאיים
דורותי גטובה

**דורותי גטובה** (באנגלית: **Dorothy Ghettuba**; נולדה ב-1979) היא יוצרת קולנוע ויזמית טלוויזיה קנייתית. היא מייסדת שותפה ב-Spielworks Media המבוססת בניירובי, חברת הפקות אפריקאית אשר הוקמה ב-2009. ב-2016, היא נמנתה ברשימת המגזין C. Hub של "100 האישיויות היצירתיות המשפיעות ביותר". היא גם מונתה כעמיתת הארכיבישוף טוטו לשנת 2016 במכון המנהיגות האפריקאית.. ב-2019 מונתה למנהלת תוכן מקורי בינלאומי בחברת נטפליקס.

## ביוגרפיה
גטובה נולדה וגדלה בקניה, ובבגרותה למדה תקשורת ומדעי המדינה באוניברסיטת אנדרוז שבמישיגן, בארצות הברית. לאחר סיום הלימודים, היא חייתה מספר שנים בקנדה, שם היא עבדה תקופה עבור קרן הון סיכון. היא חזרה לקניה זמן קצר לאחר יום הולדתה השלושים. לדבריה של גטובה, התשוקה המקורית שלה הייתה משחק, ובנוסף למשחק היא גם שרה, וכותבת תסריטים. אך כשהיא לא נבחרה לתפקידים, היא פנתה לצד ההפקה של עשיית סרטים.

### Spielworks Media
גטובה ייסדה את Spielworks Media בשנת 2009, ומשמשת כמנכ"לית החברה. מטרתה היא להפוך את החברה לגרסה האפריקאית של אולפני הקולנוע האמריקאים הגדולים, כמו סרטי יוניברסל.

כשחזרה גטובה לקניה, עבדה בתור מפיקה בסדרת טלוויזיה מקומית על מנת ללמוד את מלאכת ההפקה. לאחר שישה חודשים בתפקיד, הציגה למנהל ברשת הטלוויזיה רעיון לתוכנית. המנהל אהב את הרעיון, אך אמר שאין באפשרותו להזמין תוכנית ללא פיילוט. לגטובה לה היה כסף למימון ההפקה בעצמה, אך בעזרת ידע במימון והלוואות והשקעות ממשפחה וחברים, הקימה חברה הפקות בשם  Spielworks Media. החברה הפכה לאחת מחברות ההפקות המובילות בקניה, ולזכותה מספר גדול של תוכניות וסדרות טלוויזיה, בהם "Block D", "Lies that Bind", "Higher Learning", "Saints", "Ladies 1st" והסדרה הלימודית "Know Your Constitution", אשר שודרה, כמו תכנים אחרים של החברה, גם מחוץ לקניה.

## קישורים חיצוניים

* אתר האינטרנט של Spielworks Media

## הערות שוליים

קטגוריה:במאיות קולנוע קנייתיות
קטגוריה:מפיקות קנייתיות
רכס אולימפוס

**רכס אולימפוס** (באנגלית: **Olympus Range**) הוא רכס הרים שאינו מכוסה קרח באזור העמקים היבשים מקמרדו, בארץ ויקטוריה שבאנטארקטיקה.

הרכס ממוקם בין עמק ויקטוריה שמצפון לרכס ועמק רייט שמדרום לו.

פסגות הרכס מגיעות לגובה של 2,000 מטרים מעל פני הים.

## היסטוריה
### גילוי העמק

העמק מופה לראשונה על ידי משלחת החקר האנטארקטית (VUWAE) של אוניברסיטת ולינגטון מוולינגטון ניו זילנד, שחקרה את האזור בין השנים 1958–1959.

### מקור השם

הרכס נקרא על שם הר האולימפוס, מקום משכנם של האלים במיתולוגיה היוונית, והרי הרכס נקראים על שם דמויות מהמיתולוגיה היוונית.

## לקריאה נוספת

• I.B. Campbell, G.G.C. Claridge, **[https://books.google.co.il/books?id=WfhG-Qxz8psC&pg=PA30&lpg=PA30&dq=%22Olympus+Range%22+Antarctica&source=bl&ots=NypZ_4xYKS&sig=asTYdSst9NfWAfSg1y4OBsqFyUo&hl=en&sa=X&ved=2ahUKEwj5ypzO2ffeAhXMAcAKHeG4BQI4FBDoATABegQIBBAB#v=onepage&q=%22Olympus%20Range%22%20Antarctica&f=false Antarctica: Soils, Weathering Processes and Environment]**, PP 30 - 32

• Vivien Gornitz, **[https://books.google.co.il/books?id=oVWyAZVNqxIC&pg=PA64&lpg=PA64&dq=%22Olympus+Range%22+Antarctica&source=bl&ots=dBiGzYup0W&sig=nQQiy5JPnmK7Vz9uOrGCm39FbY0&hl=en&sa=X&ved=2ahUKEwj5ypzO2ffeAhXMAcAKHeG4BQI4FBDoATAAegQIBxAB#v=onepage&q=%22Olympus%20Range%22%20Antarctica&f=false Rising Seas: Past, Present, Future]**, P 64

• A.R. Lewis, D.R. Marchant, A.C. Ashworth, S.R. Hemming, M.L. Machlus, **[https://pdfs.semanticscholar.org/70f2/05dacd443e6f1245539b439b5618796a3b0b.pdf Major middle Miocene global climate change: Evidence from East Antarctica and the Transantarctic Mountains]**

• Adam R. Lewis, David R. Marchant, Allan C. Ashworth, Lars Hedenäs, Sidney R. Hemming, Jesse V. Johnson, Melanie J. Leng, Malka L. Machlus, Angela E. Newton, J. Ian Raine, Jane K. Willenbring, Mark Williams, and Alexander P. Wolfe, **[http://www.pnas.org/content/105/31/10676 Mid-Miocene cooling and the extinction of tundra in continental Antarctica]**, PNAS August 5, 2008 105 (31) 10676-10680; https://doi.org/10.1073/pnas.0802501105

### צמחים שקפאו לפני 14 מיליון שנים התגלו ברכס
• Roger Highfield, **[https://www.telegraph.co.uk/news/science/science-news/3348721/Lost-world-frozen-14m-years-ago-found-in-Antarctica.html Lost world frozen 14m years ago found in Antarctica]**, The Telegraph, Sunday 25 November 2018

## קישורים חיצוניים
* רכס אולימפוס באתר הסקר הגאולוגי של ארצות הברית
* רכס אולימפוס באתר הגאזט האנטארקטי ההשוואתי SCAR של ממשלת אוסטרליה
* רכס אולימפוס באתר הגאזט האנטארקטי של ממשלת ניו זילנד
* מפת אזור רכס אולימפוס
* תצלום לוויין של אזור הרכס
* תצלום פנורמי 360° - מבט מרכס אולימפוס

## הערות שוליים

אולימפוס
אולימפוס
איי אמוואג'

ממוזער|התוכנית לאיי אמוואג'
**איי אמוואג**' (בערבית: **جزر أمواج**; בתעתיק מדויק: **ג'זר אמואג**') הם ארכיפלג איים מלאכותיים, הממוקמים במפרץ הפרסי מצפון לבחריין ליד חופי העיר מוחארק. הם שוכנים 10.5 ק"מ צפונית מערבית לעיר הבירה מנאמה.

## גאוגרפיה
שטחם של האיים הוא 4.31 קמ"ר.

האיים נוצרו על ידי אחזור קרקע של מים רדודים יחסית, צפון-מערבית לאי מוחארק, האי הצפוני ביותר בבחריין.

בשנת 2000 תוכנן לראשונה פרויקט חלוצי אשר יציע בעלות של 100% בעלות קרקעית לזרים שגרים בבחריין, וכך נוצרה התוכנית לבניית האיים. התוכנית כללה גם את הגדלת הרכוש על קו המים, שנמצא בכמות קטנה בממלכה. הפרויקט פותח על ידי חברת אואזיס לפיתוח נדל"ן בעלות של 1.5 מיליארד דולר. בשנת 2002, יצא לדרך פרויקט בניית האיים. שלב הבנייה הראשון הושלם ב-2003. השני, שבו סיסקו מערכות ואורקל החלו להניח סיבי תקשורת באי, ב-2004. בשנת 2016 הושלמו בנייתן של תשתיות כמו חשמל, כבישים, מים, מערכות ביוב ותקשורת והמקום הוכשר למגורים.

במהלך העשור האחרון נפתחו באי גם סדרה של מלונות כמו מלון ארט רוטנה, מלון "דה גרוב", מלון סוויטות מרשת רמדה, "דה סי לופט" ומלון "דה דרגון".

סביב הארכיפלג, נבנו שוניות מלאכותיות שנועדו לספוג 60% מעוצמת הגלים על מנת להקטין את הסיכון לשחיקה.

## תיאור
מבחינה הנדסית האיים הציגו מספר טכנולוגיות חדשניות לאזור, כמו צינורות גאוטקסטיל לשלב אחזור האדמה, ביוב ואקום וטכנולוגיית "עיר חכמה" עם סיבים אופטיים, יחד עם דברים נוספים. האי כולל מבני מגורים, מסחר (בבנייה לגובה), מלונאות וקמעונאות, יחד עם מרינה עגולה בקוטר 240 מטר, עם מעל ל-140 מרצפים.

## תחבורה
איי אמוואג' מחוברים לאי מוחארק באמצעות שני כבישים, כל אחד באורך של כקילומטר אחד. המרחק בין האי החדש לנמל התעופה הבינלאומי של בחריין הוא 4.5 ק"מ.

## קישורים חיצוניים

* 

## הערות שוליים

אמוואג'
קטגוריה:איים מלאכותיים
קטגוריה:איים במפרץ הפרסי
פיבי רוגורו

**פיבי רוגורו** (באנגלית: **Phoebe Ruguru**; נולדה בשנת 1997) היא יוצרת סרטים, במאית ומפיקה קנייתית, הידועה בשל הסרט *18 Hours*, שזכה בפרס הסרט הטוב ביותר בפרסי הקהל לקולנוע "אפריקה מג'יק" (AMVCA) לשנת 2018. היה זה הסרט הקנייתי הראשון שהיה מועמד לפרס זה, ובעקבות מעמד זה, גם הראשון לזכות בו.

## תחילת דרכה
רוגורו נולדה בקניה וחייתה עם הוריה בנאקורו עד שעברה ללימורו עם אמה, אחרי שהוריה התגרשו. בגיל 11, עברה לגור באנגליה.

לאחר סיום התיכון בפיטרבורו, בממלכה המאוחדת, היא המשיכה ללימודי תואר ראשון ביחסים בינלאומיים ואנתרופולוגיה באוניברסיטת לונדון. היא בחרה בתואר המשולב מתוך עניין להבין תרבויות שונות ורעיונות הקשורים בהם, כמו שהיא גם מאמינה בשוויון מגדרי והצמה נשית באמצעות חינוך, קולנוע, ופיתוח. היא סיימה את התואר ביולי 2018.

## הסרט בונה הקריירה
רוגורו חוותה את הפריצה הגדולה שלה בתור הקנייתית הראשונה לזכות בפרס בינלאומי ב-2014, בגיל 17, בתחרות העבדות המודרנית שנערכה בלונדון. היא זכתה בפרס "יוצרת הקולנוע הצעירה" עם סרטה "Saidia". ייחוד הסרט גם היה בשל התקציב הנמוך שלו, שכן הוא צולם כולו בעזרת מכשיר iphone 4s.

## הישגים בינלאומיים
בחודש אוקטובר 2015, בגיל 18, רוגורו הוזמנה לדבר בבית הלורדים, שם נשאה נאום על מנהיגות נשית במסגרת חגיגות יום הילדה הבינלאומי. בנוסף, זכתה רוגורו בפרסים נוספים:
* פרס "הישג צעיר" בפרסי Women4Africa, לונדון, 2016.
* פרס "הישג צעיר" בוועידת נשים אפריקאיות באירופה, ז'נבה, 2015.
* “The Nostalgic Mind of a Young Diaspora Woman" - פרק שכתבה רוגורו בספר על התפוצה האפריקאית באירופה.

## פילמוגרפיה
; מפיקה:
**Plastic Maasai*, 2016 (סרט קצר)
**18 Hours*, 2017 (מפיקה בפועל)
**Deranged*, 2015 (סרט קצר)
**Intellectual Scum*, 2015 (סרט קצר)

; במאית
**Saidia,* 2014 (סרט קצר)

; תסריטאית
**Clutch Control* (עוד לא בהפקה)

## קישורים חיצוניים

## הערות שוליים

קטגוריה:מפיקות קנייתיות
קטגוריה:במאיות קולנוע קנייתיות
קטגוריה:ילידות 1997
הרמן, נסיך הוהנלוהה-לנגנבורג

**הרמן, נסיך הוהנלוהה-לנגנבורג** (בגרמנית: **Hermann Fürst zu Hohenlohe-Langenburg**; 31 באוגוסט 1832 – 9 במרץ 1913) היה נסיך הוהנלוהה-לנגנבורג בין השנים 1860–1913.

## ביוגרפיה
הרמן נולד ב-31 באוגוסט 1832 בלנגנבורג, לארנסט הראשון, נסיך הוהנלוהה-לנגנבורג ופאודורה, נסיכת ליינינגן (אחותה למחצה של המלכה ויקטוריה).

ב-12 באפריל 1860 מת אביו, ואחיו הבכור קרל לודוויג השני, נסיך הוהנלוהה-לנגנבורג ירש את תאריו, אולם, ב-21 באפריל ויתר קרל לודוויג על התואר לטובת הרמן.

הרמן היה גנרל חיל הפרשים בצבא הקיסרות הגרמנית.

ב-19 בספטמבר 1899, הוא ואשתו היו ברכבת, וניצלו בנס בעת שרכבת אחרת התנגשה ברכבת שבה הם שהו.

ב-9 במרץ 1913 מת הרמן בלנגנבורג, ובנו ארנסט השני, נסיך הוהנלוהה-לנגנבורג ירש את תאריו.

## משפחתו
ב-24 בספטמבר 1862 התחתן הרמן בקרלסרוהה עם לאופולדינה, נסיכת באדן, בתם של וילהלם, נסיך באדן ואליזבת אלכסנדרינה, דוכסית וירטמברג, ממנה היו לו שלושה ילדים:
* ארנסט השני, נסיך הוהנלוהה-לנגנבורג (1863–1950), התחתן עם אלכסנדרה, נסיכת אדינבורו וסקסה-קובורג-גותה.
* אליזה, נסיכת הוהנלוהה-לנגנבורג (1864–1929), התחתנה עם היינריך העשרים ושבעה, נסיך רויס הקו הצעיר.
* פאודורה, נסיכת הוהנלוהה-לנגנבורג (1866–1932), התחתנה עם אמיך, נסיך ליינינגן.

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:גרמנים במלחמת צרפת–פרוסיה
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מסדר האמבט: אבירים וגבירות הצלב הגדול
קטגוריה:גנרלים בצבא הפרוסי
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:חברי הרייכסטאג
קטגוריה:בוגרי אוניברסיטת הומבולדט של ברלין
קטגוריה:גרמנים שנולדו ב-1832
קטגוריה:גרמנים שנפטרו ב-1913
לוס כפרוס

**לוס כפרוס** היא להקה ישראלית, השרה בסגנון הרגאיי, סקא, דאב וג'אנגל. ההרכב שר בשפות עברית, רוסית ואנגלית.

## רקע
ההרכב לוס כפרוס הוקם בשנת 2004 על ידי ארקדי יעקבסון, אנטון קוליאדקו ואנדרי בר (mc goga) שעלו לישראל באמצע שנות ה-90 ממדינות ברית המועצות לשעבר. ההרכב הופיע בתחילת דרכו מול קהל דוברי רוסית. להרכב התווספו בהמשך דרכו חברים ילידי ישראל. מקור שם הלהקה הוא במילת הסלנג 'כפרות' בה כונו על ידי חבריהם. ההרכב מרבה לעסוק בשיריו בנושאים חברתיים.

בשנת 2006 הוציאו את אלבום הבכורה "Rasta Vasily" שהופק על ידי בן הנדלר והודפסו ממנו 1,000 עותקים.

בשנת 2008 הוציאו גרסה מחודש לשיר "נכון להיום" של זוהר ארגוב, במסגרת פרויקט "עבודה עברית".

בשנת 2009 יצא אלבום הבכורה בהוצאה מחודשת ונכללו בו השיר "נכון להיום" וכן עיבוד מחדש של השיר "Babosi" ושל השיר "CCCP", שזכה להשמעות רבות ברדיו.

ב-2010 חידשו את שירו של מאיר אריאל "זנב הלטאה של המקצוע" במסגרת אלבום מחווה שיצא לזכרו.

בשנת 2012 יצא אלבומם השני "חיים בסרט", גם הוא בהפקת בן הנדלר.

בשנת 2014 חידשה הלהקה את "שיר המכולת" של להקת כוורת, במסגרת פרויקט של גלי צה"ל לרגל 40 שנה לאלבום "סיפורי פוגי". השיר הוקלט והופיע באלבום "מסיפורי פוגי אפשר ללמוד" שכלל גרסאות כיסוי לשירי כוורת.

ב-2018 הוציאו ביצוע חדש עם דורי בן זאב לשירו "שיר הבלבול", ואת הסינגל "מסיבה יותר חארדקור", והשתתפו באודישנים של "הכוכב הבא לאירוויזיון 2019".

## חברי ההרכב כיום
* אנטון קוליאדקו - שירה, גיטרה, מפוחית
* ארקדי יעקבסבון - גיטרה, שירה
* mc goga (אנדרי בר) - שירה
* עמית קמינר -תופים
* זיו טלר -גיטרה בס

## קישורים חיצוניים
* 

* 

## הערות שוליים

קטגוריה:להקות רגאיי ישראליות
קטגוריה:להקות סקא
קטגוריה:מתמודדי הכוכב הבא
רמי ווהן-ריצ'רדס

**רמי ווהן-ריצ'רדס** (באנגלית: **Remi Vaughan-Richards**) היא במאית קולנוע ניגרית.

## ביוגרפיה והשכלה
רמי ווהן-ריצ'רדס נולדה בניגריה. היא אחת מתוך ארבעה ילדים שנולדו לאדריכל הבריטי אלן ריצ'רדס (1925-1989) ואיו ווהן (1928-1993), אחות במקצועה, בת למשפחה מובילה בלאגוס, שהפטריאך שלה הוא האומן האמריקאי בן המאה ה-19, צ'יפיו ווהן . בני המשפחה השתמשו בכל שם המשפחה המקושר לווהן-ריצ'רדס.

רמי ווהן-ריצ'רדס למדה באוניברסיטת קינגסטון , ובקולג' המלכותי לאמנות אשר נמצא בלונדון.

## קריירה
ווהן-ריצ'רדס התחילה את הקריירה הקולנועית שלה בתחום האומנות, שם עבדה על סרטים כגון: "Judge Dredd"  (בתרגום חופשי לעברית: השופט דרד; סרט משנת 1995) ו"עיניים עצומות לרווחה" (סרט משנת 1999).

בשנת 2005, ווהן-ריצ'רדס ביימה את הסרט "The Department"  (בתרגום חופשי לעברית: המחלקה) אשר הוקרן לראשונה בפסטיבל "!!!Lights, Camera Africa" (בתרגום חופשי לעברית: אורות, מצלמה אפריקה!!!) בלאגוס. תחנת הרדיו "BBC World Service"  (בתרגום חופשי לעברית: שירות העולם של ה-BBC) שכרה את ווהן-ריצ'רדס כדי לצלם דרמות דוקומנטריות רבות, ביניהן: "Wetin Dey" (בתרגום חופשי לעברית: יום ווטין) ו-"Small Step" (בתרגום חופשי לעברית: צעד קטן). בשנת 2015, המגזין "Pulse" שם אותה ברשימת "9 במאיות הקולנוע הניגריות אותן אתה צריך להכיר" מנוליווד.

ווהן-ריצ'רדס צילמה במשך שש שנים את הסרט "Faaji Agba" (בתרגום חופשי לעברית: פאג'י אגבה) אשר הוקרן לראשונה בשנת 2016. הסרט הוא סרט תיעודי באורך מלא, אשר מספר על ההיסטוריה של סצנת המוזיקה בלאגוס, כפי שסופר על ידי מוזיקאים ותיקים שהורכבו על ידי בעל חנות התקליטים "Kunle Tejuoso". ווהן-ריצ'רדס מנהלת קריאייטיב בחברת ההפקות שלה, סרטי שירה. היא נבחרה להופיע בפסטיבל הסרטים הבינלאומי השישי של אפריקה (AFRIFF) בלאגוס, אשר התרחש בנובמבר 2016.

## פילמוגרפיה מובחרת

## חיים אישיים
ווהן-ריצ'רדס מתגוררת בבית המכונה "Alan Vaughan-Richards House in Lagos" (בתרגום חופשי לעברית: בית אלן ווהן-ריצ'רדס בלאגוס) אשר תוכנן על ידי אביה, אלן ריצ'רדס. היא גם פעלה בשימור הבית וכתיבתו של אביה. מוצאה של ווהן-ריצ'רדס הוא מבני היורובה, בריטי וצ'רוקי.

## קישורים חיצוניים

## הערות שוליים

קטגוריה:במאיות קולנוע ניגריות